Polickomisaro (Francio)

En Francio, la polickomisaroj () konsistigas la estraron de polico. La dekreto de la 2-a de aŭgusto 2005 difinas tiun funkcion kiel "supran teknikan postenon". La komisaroj estas responsaj de ĉiuj sekcioj de la franca polico kaj disponas hierarkian ordonpovon sur la aliaj policanoj. Ili plejofte agadas laŭ la instrukcioj senditaj de la ministrejo pri internaj aferoj.

La polickomisaroj de Francio plie povas havi la rolon de juĝistoj en precipe malgravaj aferoj, kaj havas apartan uniformon kun trikolora skarpo.

 Gradoj 
Dum normala kariero, ekzistas du gradoj :
Polickomisaro (Commissaire de police)
Divizkomisaro (Commissaire divisionnaire)

La divizkomisaroj povas sekve obteni postenojn en la centraj direktejoj, tiel akirante la statuton de "alta oficisto" (haut fonctionnaire) :
Ĝenerala Kontrolisto (Contrôleur général)
Ĝenerala Inspektisto (Inspecteur général)
Direktoro de la aktivaj sekcioj (Directeur des services actifs)

 Rekruto 
Ekzistas nuntempe kvar ebloj por fariĝi polickomisaro :
La ekstera konkurso (concours externe) estas destinita al francaj studantoj, kiuj studadis almenaŭ kvin jarojn post la abiturienta diplomo ("Bac+5") kaj estas malpli ol 35 jarojn aĝaj. La eksteruloj konsistigas proksimume unu duonon de ĉiu samjarularo.
La interna konkurso (concours interne) estas destinita al ĉiuj francaj ŝtatoficistoj aŭ militistoj, kiuj jam laboras de pli ol 4 jaroj kaj estas malpli ol 44 jarojn aĝaj. Konsistigas 20% de ĉiu samjarularo.
La profesia alirvojo (voie d'accès professionnelle) estas destinita al la oficiroj de la franca polico, kiuj havas ekde du jaroj almenaŭ la gradon de kapitano kaj estas malpli ol 40 jarojn aĝaj. Konsistigas 20% de ĉiu samjarularo.
La aliro per elekto (accès au choix) estas destinita al la oficiroj de la franca polico, kiuj havas la gradon de komandanto ekde almenaŭ 2 jaroj kaj estas malpli ol 45 jarojn aĝaj.

 Formado 
Post la rekruto per la kvar, ĉiujaraj konkursoj, la lernokomisaroj spertas 2 jarojn longa formado ene de la Nacia Supera Akademio de Polico, en liona ĉirkaŭurbo nomita Saint-Cyr-au-Mont-d'Or.

 Kelkaj famaj polickomisaroj 

 Realaj komisaroj 
 Lucien Aimé-Blanc
 Yves Bertrand
 Joël Bouchité
 Robert Broussard
 Henri Cuq
 Jacques Delarue
 Jean-François Gayraud
 Marcel Guillaume
 Brigitte Henri
 Christian Lambert
 Roger Le Taillanter
 Roger Marion
 Philippe Massoni
 Martine Monteil
 Georges Moréas
 Georges N'Guyen Van Loc
 Frederic Pechenard
 Charles Pellegrini
 Achille Peretti
 Bernard Squarcini

 Fikciaj komisaroj 
 Jean-Baptiste Adamsberg
 Pierre Cordier
 Julie Lescaut
 Jules Maigret
 Henri Meurteaux
 Jean-Paul Moulin
 Antoine Navarro
 Antonio Padovani
 San-Antonio

 Eksteraj ligiloj 
 Oficiala TTT-ejo de la Nacia Supera Akademio de Polico
 Sendependa sindikato de la polickomisaroj
 Sindicato de la komisaroj kaj altaj oficistoj de la nacia polico

Kategorio:Polico